**PRIJEDLOG**

KOORDINACIJSKO VIJEĆE ZA URBANO

PODRUČJE GRADA POŽEGE

KLASA: 024-03/22-01/7

URBROJ: 2177-1-07-04/1-22-3

Požega, 17. ožujka 2022.

Na temelju Odluke o osnivanju i imenovanju Koordinacijskog vijeća za urbano područje grada Požege (Klasa: 350-02/21-03/1, Urbroj: 2177/01-01/01-22-19 od 3. siječnja 2022. godine), članka 5. Poslovnika o radu Koordinacijskog vijeća za urbano područje Grada Požege (Klasa: 024-03/22-01/5, Urbroj: 2177-1-01/01-22-3 od 17. veljače 2022. godine), a sukladno Smjernicama za uspostavu urbanih područja i izradu Strategija razvoja urbanih područja za financijsko razdoblje 2021.-2027. (Klasa: 910-08/21-07/1, Urbroj: 538-06-3-1-1/280-21-7 od 12. srpnja 2021. godine) Koordinacijsko vijeće za urbano područje grada Požege na svojoj 2. sjednici, održanoj dana 17. ožujka 2022. godine, donosi

ODLUKU

o davanju pozitivnog mišljenja na konačni nacrt Komunikacijske strategije i Komunikacijskog akcijskog plana Strategije razvoja urbanog područja grada Požege za financijsko razdoblje od 2021. do 2027. godine

I.

Ovom Odlukom Koordinacijsko vijeće za urbano područje grada Požege, na temelju prethodno pribavljenih pozitivnih mišljenja predstavničkih tijela jedinica lokalne samouprave iz obuhvata urbanog područja grada Požege i Partnerskog vijeća za urbano područje grada Požege, daje pozitivno mišljenje na konačni nacrt Komunikacijske strategije i Komunikacijskog akcijskog plana Strategije razvoja urbanog područja grada Požege za financijsko razdoblje od 2021. do 2027. godine.

II.

Ova Odluka i konačni nacrt Komunikacijske strategije i Komunikacijski akcijski plan Strategije razvoja urbanog područja grada Požege za financijsko razdoblje od 2021. do 2027. godine upućuju se na usvajanje Gradskom vijeću Grada Požege.

III.

Ova Odluka stupa na snagu danom donošenja i objavit će se na službenoj internetskoj stranici Grada Požege.

PREDSJEDNIK KOORDINACIJSKOG VIJEĆA

dr.sc. Željko Glavić